Diari Oficial de la Generalitat Valenciana


Sumari del DOGV 3332, del 17-09-1998 (1998/7588)

RESOLUCIÓ del 7 de setembre de 1998, del Rectorat de la Universitat Jaume I, per la qual es convoquen els cursos d'adaptació del règim jurídic de determinat personal laboral fix d'aquesta a la naturalesa dels seus llocs de treball.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3332

Data del DOGV
:   17-09-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/7588


Data del document
:   07-09-1998

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ del 7 de setembre de 1998, del Rectorat de la Universitat Jaume I, per la qual es convoquen els cursos d'adaptació del règim jurídic de determinat personal laboral fix d'aquesta a la naturalesa dels seus llocs de treball. [1998/Q7588]
  
El Rectorat de la Universitat Jaume I, fent ús de les competències que li confereix la legislació vigent d'acord amb el pacte per a l'adaptació del règim jurídic del personal de les universitats públiques valencianes a la naturalesa dels llocs de treball que ocupen, i que va ser firmat amb les centrals sindicals FETE-UGT, FE-CCOO-PV i el Sindicat de Funció Pública de CGT-PV, tot això com a conseqüència de l'aplicació de la disposició transitòria primera del Text Refós de la Llei de Funció Publica Valenciana, va publicar la Resolució de 9 de juny de 1998 (DOGV de l'1 de juliol), per la qual es dictaven les normes que han de regular aquest procés d'adaptació. En conseqüència, de conformitat amb allò que s'ha disposat en la resolució esmentada i en atenció a les atribucions que confereix la Llei d'Autonomia Universitària i els Estatuts d'aquesta Universitat, resolc convocar cursos selectius per a l'adaptació del règim jurídic del personal laboral fix de la Universitat Jaume I a la naturalesa funcionarial dels llocs de treball que ocupen, amb subjecció a les següents bases de la convocatòria:
  
1. Objecte de la convocatòria
  
La present convocatòria té per objecte l'adaptació de la naturalesa jurídica del personal laboral fix de la Universitat Jaume I a què es refereix la base 2 d'aquesta convocatòria, a la naturalesa administrativa dels llocs de treball que ocupa, a través dels processos previstos en la Resolució del 9 de juny de 1998, del Rectorat d'aquesta Universitat.
  
2. Condicions dels aspirants
  
2.1 Per a ser admesos als processos d'adaptació objecte d'aquesta convocatòria, els aspirants hauran de complir les condicions següents:
  
a) Ser personal contractat laboral fix de la Universitat Jaume I dels grups A, B, C o D.
  
b) Trobar-se en una de les situacions administratives següents:
  
a') Ocupar amb contracte laboral fix un lloc de treball classificat d'administració especial o general dels grups A, B, C o D en la relació de llocs de treball d'aquesta Universitat.
  
b') Trobar-se en qualsevol tipus d'excedència de les previstes en el Conveni Col·lectiu d'universitats públiques de la Comunitat Valenciana, sempre que l'últim lloc de treball que van ocupar estiguera classificat d'administració especial o li haguera correspost en l'actualitat d'acord amb l'article 16 del Text Refós de la Llei de Funció Pública Valenciana.
  
c') Ocupar amb caràcter provisional, amb motiu de cessament o reingrés des d'una situació d'excedència, un lloc de treball dels grups A, B, C o D classificat d'administració especial en la relació de llocs de treball d'aquesta Universitat.
  
2.2 Als efectes de l'adscripció del personal inclòs en l'àmbit d'aplicació d'aquesta convocatòria en els cursos selectius que procedisca, s'estableixen els següents nivells:
  
Nivell I: (punt primer de la Resolució de 9 de juny de 1998)
  
Personal laboral fix dels grups A, B, C o D que ocupen llocs de treball classificats d'administració especial en la relació de llocs de treball, sempre que el seu accés a la universitat s'haja produït a partir de l'1 de gener de 1990 (aquesta data inclusivament), a través de proves selectives de lliure accés desenvolupades segons allò disposat en el llavors vigent Conveni Col·lectiu o amb posterioritat a l'1 de gener de 1988 mitjançant proves selectives d'accés lliure que van comportar l'acreditació de coneixements generals d'administració pública i els específics del lloc de treball.
  
Nivell II: (punt segon de la Resolució del 9 de juny de 1998)
  
Personal laboral fix dels grups A, B, C o D que tinguen tal condició per haver realitzat proves selectives amb anterioritat a l'entrada en vigor del I Conveni Col·lectiu de les universitats públiques valencianes distintes de les indicades en l'apartat b) del punt primer o amb posterioritat a aquesta data, pel sistema de promoció interna i ocupen llocs de treball classificats d'administració especial en la relació de llocs de treball.
  
Nivell III: (punt tercer de la Resolució de 9 de juny de 1998)
  
Personal laboral fix dels grups A, B, C o D que ocupen llocs de treball classificats com d'administració especial i va adquirir tal condició, qualsevol que és la data en què s'haguera produït, sense haver superat cap prova convocada a aquest objecte específic.
  
Nivell IV: (punt quart de la Resolució del 9 de juny de 1998)
  
Personal laboral fix dels grups A, B, C o D que ocupen llocs classificats com d'administració general i va adquirir tal condició, qualsevol que és la data en què s'haguera produït.
  
2.3 El personal dels grups A, B, C o D que es trobe en qualsevol tipus d'excedència, haurà d'acollir-se, a efectes d'aquesta convocatòria, al nivell previst per a l'últim lloc de treball que estiguera ocupant amb anterioritat a aquesta situació i segons les seues condicions d'accés a aquest.
  
3. Presentació de sol·licituds i admissió dels aspirants
  
3.1 Els qui desitgen prendre part en el procés d'adaptació objecte d'aquesta convocatòria, hauran de fer-ho constar mitjançant sol·licitud, segons model que s'acompanya com a annex I d'aquesta resolució, en la qual l'aspirant haurà d'indicar el nivell a què s'acull segons els establerts en la base 2.2.
  
3.2 Totes les sol·licituds s'hauran d'adreçar al Rectorat de la Universitat Jaume I, presentant-se en el Registre General de la Universitat o en la forma prevista en l'article 38 de la Llei de Règim Jurídic d'Administracions Públiques i Procediment Administratiu Comú, en el termini de 20 dies a comptar des de l'endemà de la publicació de la present convocatòria.
  
3.3 Acabat el termini de la presentació de sol·licituds es publicarà una relació provisional d'admesos i exclosos a la realització dels processos d'adaptació, que n'especificarà, en aquest últim cas, els motius i adscriurà els admesos al nivell que corresponga d'acord amb la base 2.2. La publicació es farà als taulers d'anuncis dels tres campus de la Universitat Jaume I i en la pàgina web del Servei de Recursos Humans.
  
3.4 Publicada la relació a què es refereix el paràgraf anterior els aspirants podran formular en el termini de 10 dies, comptats des de l'endemà la publicació de les llistes, les al·legacions que consideren oportunes, així com esmenar les deficiències que puguen haver-hi en la seua documentació, d'acord amb allò que s'ha previst en l'article 71 de la Llei 30/1992, de Règim Jurídic de les Administracions Publiques i Procediment Administratiu Comú.
  
3.5 Transcorregut el termini anterior, i esmenats els defectes i vistes les reclamacions, es dictarà resolució amb les llistes definitives d'admesos, que es farà pública.
  
3.6 El Servei de Recursos Humans determinarà i farà públic el calendari i el lloc de realització dels cursos prevists en aquesta convocatòria. Així mateix, designarà, d'acord amb la Gerència de la Universitat, el professorat que haurà d'impartir-los.
  
4. Desenvolupament dels processos d'adaptació
  
4.1 Duració dels cursos.
  
De conformitat amb allò que s'ha establert en la Resolució de 9 de juny de 1998, la duració dels cursos, per a cada un dels grups i nivells inclosos en la base 2.2 d'aquesta convocatòria, és la que s'indica a continuació:
  
Grups de titulació
  
 A B C D
  
Nivell I 50 hores 30 hores 12,5 hores 5 hores
  
Nivell II 150 hores 90 hores 37,5 hores 15 hores
  
Nivell III 200 hores 120 hores - 20 hores
  
Nivell IV - - 62,5 hores -
  
4.2 Assistència als cursos
  
Per a l'adaptació a la condició de funcionari de carrera de la Universitat Jaume I a través del procediment establert en aquesta convocatòria, a més de superar les corresponents proves d'avaluació, serà requisit indispensable l'assistència a un 85%, com a mínim, de la duració total del curs selectiu a què s'està adscrit, sense perjudici d'allò que s'ha disposat en el punt 12 de la Resolució de 9 de juny de 1998 per als casos de malaltia degudament acreditada.
  
4.3 Avaluació continuada
  
La Comissió Avaluadora dels cursos objecte d'aquesta convocatòria haurà de fer una avaluació continuada del personal adscrit a aquests.
  
4.4 Prova final
  
Finalitzats els cursos selectius, es farà una prova final sobre els continguts dels temaris de les matèries impartides en aquests, i que es detallen en l'annex II d'aquesta convocatòria.
  
4.5 Qualificació de les proves
  
4.5.1 Tant l'avaluació continuada com la prova final del curs selectiu, seran valorades per la Comissió Qualificadora de 0 a 10 punts.
  
4.5.2. Per a la superació final del procés selectiu, i doncs, per a adquirir la condició de funcionari de carrera, haurà d'obtenir-se la qualificació d'apte.
  
La qualificació d'apte s'obtindrà quan s'aconseguisca una puntuació igual o superior a 10 punts, resultat de sumar la mitjana de les qualificacions obtingudes en l'avaluació contínua i en la prova final del curs selectiu.
  
4.5.3 Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
5. Publicitat de les llistes d'aprovats
  
5.1 Finalitzats els cursos selectius, la Comissió Qualificadora farà públiques als taulers d'anuncis de la Gerència de la Universitat les relacions del personal que hi han participat, amb l'expressió de la qualificació d'apte o no apte, i que constituiran les llistes d'aspirants que han superat el procés objecte d'aquesta convocatòria.
  
5.2 La Comissió Avaluadora elevarà al Rectorat la llista d'aspirants que han superat el procés d'adaptació per a la seua publicació definitiva.
  
6. Comissió Qualificadora i professorat dels cursos
  
6.1 Les comissions qualificadores dels processos d'adaptació que hauran de fer l'avaluació contínua dels cursos selectius, així com la qualificació de les proves finals d'aquests, seran nomenades per resolució del Rectorat.
  
6.2 Als efectes de comunicacions i de qualsevol altra incidència derivada d'aquesta convocatòria, la Comissió Qualificadora tindrà la seua seu a la Gerència de la Universitat Jaume I, campus de la Penyeta Roja.
  
6.3 El règim jurídic de funcionament de les comissions qualificadores serà l'establert en la Llei 30/1992, de Règim Jurídic de les Administracions Públiques i Procediment Administratiu Comú, per al funcionament d'òrgans col·legiats, i els seus membres hauran d'abstenir-se'n i podran ser objecte de recusació pels interessats quan hi concórreguen algunes de les causes previstes en els articles 28 i 29 de la referida llei.
  
6.4 Els cursos objecte d'aquesta convocatòria seran impartits pel personal que presta els seus serveis en la Universitat Jaume I, amb capacitació suficient. El Servei de Recursos Humans, juntament amb la Gerència, podran estimar atenent de la seua especificitat, la part dels temaris que haurà de ser impartida per personal no pertanyent a la institució. El professorat percebrà les indemnitzacions establertes en l'annex del Decret 24/1997, d'11 de febrer, del Govern Valencià.
  
6.5 La Universitat Jaume I disposarà les mesures que siguen necessàries per a garantir la informació als representants sindicals sobre el desenvolupament dels processos i de les actuacions de les comissions qualificadores.
  
7. Comissió d'Admissió als processos previstos en aquesta convocatòria
  
A fi d'una acció transparent i correcta quant a l'adscripció i l'admissió del personal afectat per aquesta convocatòria als nivells prevists, es constitueix una Comissió d'Admissió integrada per la institució i els sindicats amb representació en aquesta. La Comissió estarà presidida pel vicerector d'Investigació i Planificació, i estarà formada pels següents membres per part de la institució:
  
El gerent.
  
El cap del Servei de Recursos Humans.
  
El cap de la Secció del PAS.
  
Per la part sindical: un representant de cada una de les centrals sindicals firmants del pacte de funcionarització o adherides a aquest.
  
8. Recursos
  
Aquesta convocatòria i les seues bases, i tots els actes administratius que es deriven d'aquesta i de les actuacions de la Comissió Avaluadora, podran ser impugnats en la forma establerta per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Castelló de la Plana, 7 de setembre de 1998.- El rector: Fernando Romero Subirón.
  
ANNEX II
  
Grup A
  
Nivell I. Curs de 50 hores.
  
Bloc 1 = 35 hores. Gestió de qualitat dels serveis públics.
  
Bloc 2 = 15 hores.
  
- La Constitució espanyola de 1978.
  
- La funció pública. Normativa estatal i autonòmica.
  
- La Universitat Jaume I. Estatuts.
  
Nivell II. Curs de 150 hores.
  
Bloc 1 = 35 hores. Gestió de qualitat dels serveis públics.
  
Bloc 2 = 15 hores. Legalitat bàsica.
  
- La Constitució espanyola de 1978.
  
- La funció pública. Normativa estatal i autonòmica.
  
- La Universitat Jaume I. Estatuts.
  
Bloc 3 = 100 hores. Legalitat i gestió dels serveis públics.
  
- Dret administratiu.
  
- Organització de l'estat i de les comunitats autònomes.
  
- Dret del treball.
  
- Gestió de personal funcionari i laboral.
  
- Gestió econòmica i financera.
  
- Control de la gestió.
  
Nivell III. Curs de 200 hores.
  
Bloc 1 = 35 hores. Gestió de qualitat dels serveis públics.
  
Bloc 2 = 15 hores. Legalitat bàsica.
  
- La Constitució espanyola de 1978.
  
- La funció pública. Normativa estatal i autonòmica.
  
- La Universitat Jaume I. Estatuts.
  
Bloc 3 = 100 hores. Legalitat i gestió dels serveis públics.
  
- Dret administratiu.
  
- Organització de l'estat i de les comunitats autònomes.
  
- Dret del treball.
  
- Gestió de personal funcionari i laboral.
  
- Gestió econòmica i financera.
  
- Control de la gestió.
  
Bloc 4 = 50 hores.
  
- Instruments que regulen l'actuació de la universitat en l'àrea d'informàtica.
  
Grup B
  
Nivell I. Curs de 30 hores.
  
Bloc 1 = 15 hores. Legalitat bàsica.
  
- La Constitució espanyola de 1978.
  
- La funció pública. Normativa estatal i autonòmica.
  
- La Universitat Jaume I. Estatuts.
  
Bloc 2 = 15 hores. Legalitat i gestió dels serveis públics.
  
- Dret administratiu.
  
- Organització de l'estat i de les comunitats autònomes.
  
- Gestió econòmica i financera.
  
- Control de la gestió.
  
Nivell II. Curs de 90 hores.
  
Bloc 1 = 15 hores. Legalitat bàsica.
  
- La Constitució espanyola de 1978.
  
- La funció pública. Normativa estatal i autonòmica.
  
- La Universitat Jaume I. Estatuts.
  
Bloc 2 = 75 hores. Legalitat i gestió dels serveis públics.
  
- Dret administratiu.
  
- Organització de l'estat i de les comunitats autònomes.
  
- Dret del treball.
  
- Gestió de personal funcionari i laboral.
  
- Gestió econòmica i financera.
  
- Control de la gestió.
  
Nivell III. Curs de 120 hores.
  
Bloc 1 = 15 hores. Legalitat bàsica.
  
- La Constitució espanyola de 1978.
  
- La funció pública. Normativa estatal i autonòmica.
  
- La Universitat Jaume I. Estatuts.
  
Bloc 2 = 75 hores. Legalitat i gestió dels serveis públics.
  
- Dret administratiu.
  
- Organització de l'estat i de les comunitats autònomes.
  
- Dret del treball.
  
- Gestió de personal funcionari i laboral.
  
- Gestió econòmica i financera.
  
- Control de la gestió.
  
Bloc 3 = 30 hores.
  
Instruments que regulen l'actuació de la universitat en l'àrea de Normalització Lingüística.
  
Grup C
  
Nivell I. Curs de 12 hores i mitja.
  
Legalitat bàsica.
  
- La Constitució espanyola de 1978.
  
- La funció pública. Normativa estatal i autonòmica.
  
- La Universitat Jaume I. Estatuts.
  
Nivell II. Curs de 37 hores i mitja.
  
Bloc 1 = 12 hores i mitja. Legalitat bàsica.
  
- La Constitució espanyola de 1978.
  
- La funció pública. Normativa estatal i autonòmica.
  
- La Universitat Jaume I. Estatuts.
  
Bloc 2 = 25 hores. Legalitat i gestió dels serveis públics.
  
- Dret administratiu.
  
- Organització de l'estat i de les comunitats autònomes.
  
- Gestió econòmica i financera.
  
- Control de la gestió.
  
Nivell IV. Curs de 62 hores i mitja
  
Bloc 1 = 12 hores i mitja. Legalitat bàsica.
  
- La Constitució espanyola de 1978.
  
- La funció pública. Normativa estatal i autonòmica.
  
- La Universitat Jaume I. Estatuts.
  
Bloc 2 = 25 hores. Legalitat i gestió dels serveis públics.
  
- Dret administratiu.
  
- Organització de l'estat i de les comunitats autònomes.
  
- Gestió econòmica i financera.
  
- Control de la gestió.
  
- Gestió econòmica i financera.
  
- Control de la gestió.
  
Bloc 3 = 25 hores.
  
Temari de les últimes proves selectives per al grup C, administració general.
  
Grup D
  
Nivell I. Curs de 5 hores.
  
Legalitat bàsica.
  
- La Constitució espanyola de 1978.
  
- La funció pública. Normativa estatal i autonòmica.
  
- La Universitat Jaume I. Estatuts.
  
Nivell II. Curs de 15 hores.
  
Bloc 1 = 5 hores. Legalitat bàsica.
  
- La Constitució espanyola de 1978.
  
- La funció pública. Normativa estatal i autonòmica.
  
- La Universitat Jaume I. Estatuts.
  
Bloc 2 = 10 hores. Legalitat i gestió dels serveis públics.
  
- Dret administratiu.
  
- Organització de l'estat i de les comunitats autònomes.
  
Nivell III. Curs de 20 hores.
  
Bloc 1 = 5 hores. Legalitat bàsica.
  
- La Constitució espanyola de 1978.
  
- La funció pública. Normativa estatl i autonòmica.
  
- La Universitat Jaume I. Estatuts.
  
Bloc 2 = 10 hores. Legalitat i gestió dels serveis públics.
  
- Dret administratiu.
  
- Organització de l'estat i de les comunitats autònomes.
  
Bloc 3 = 5 hores.